CELEX: 62017TA0649
Language: el
Date: 2020-05-28 00:00:00
Title: Υπόθεση T-649/17: Απόφαση του Γενικού Δικαστηρίου της 28ης Μαΐoυ 2020 — ViaSat κατά Επιτροπής [Πρόσβαση στα έγγραφα – Κανονισμός (ΕΚ) 1049/2001 – Έγγραφο σχετικά με τα μέτρα που απαιτούνται για τη διασφάλιση της τήρησης των κοινών όρων που διαλαμβάνονται στην απόφαση 626/2008/ΕΚ από τους εγκεκριμένους φορείς εκμετάλλευσης κινητών δορυφορικών συστημάτων – Σιωπηρή και ρητή απόρριψη της πρόσβασης – Eξαίρεση που συνδέεται με την προστασία του σκοπού επιθεώρησης, έρευνας και οικονομικού ελέγχου – Υπέρτερο δημόσιο συμφέρον – Μερική άρνηση πρόσβασης]

13.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/23
            
         
      Απόφαση του Γενικού Δικαστηρίου της 28ης Μαΐoυ 2020 — ViaSat κατά Επιτροπής
      (Υπόθεση T-649/17) (1)
      
      (Πρόσβαση στα έγγραφα - Κανονισμός (ΕΚ) 1049/2001 - Έγγραφο σχετικά με τα μέτρα που απαιτούνται για τη διασφάλιση της τήρησης των κοινών όρων που διαλαμβάνονται στην απόφαση 626/2008/ΕΚ από τους εγκεκριμένους φορείς εκμετάλλευσης κινητών δορυφορικών συστημάτων - Σιωπηρή και ρητή απόρριψη της πρόσβασης - Eξαίρεση που συνδέεται με την προστασία του σκοπού επιθεώρησης, έρευνας και οικονομικού ελέγχου - Υπέρτερο δημόσιο συμφέρον - Μερική άρνηση πρόσβασης)
      (2020/C 230/28)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: ViaSat, Inc. (Carlsbad, Καλιφόρνια, Ηνωμένες Πολιτείες) (εκπρόσωποι: J. Ruiz Calzado, L. Marco Perpiñà, P. de Bandt και M. Gherghinaru, δικηγόροι)
      
         Καθής: Ευρωπαϊκή Επιτροπή (εκπρόσωποι: C. Ehrbar και S. Delaude)
      
         Παρεμβαίνουσα υπέρ της καθής: Inmarsat Ventures Ltd (Λονδίνο, Ηνωμένο Βασίλειο) (εκπρόσωποι: C. Spontoni, B. Amory, É. Barbier de La Serre, δικηγόροι, και A. Howard, barrister)
      
         Αντικείμενο
      
      Προσφυγή δυνάμει του άρθρου 270 ΣΛΕΕ με αίτημα την ακύρωση της σιωπηρής απόφασης της Επιτροπής με την οποία απορρίφθηκε η επιβεβαιωτική αίτηση της προσφεύγουσας της 31ης Μαΐου 2017 για πρόσβαση στον «Χάρτη πορείας για τα μέτρα σχετικά με τη συμμόρφωση επιλεγμένων και αδειοδοτηθέντων φορέων κινητών δορυφορικών υπηρεσιών MSS προς τους κοινούς όρους της απόφασης 626/2008/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 2008, για την επιλογή και αδειοδότηση συστημάτων που παρέχουν κινητές δορυφορικές υπηρεσίες (MSS), συμπεριλαμβανόμενων των ενδιάμεσων νέων ενεργειών και των αντίστοιχων προθεσμιών)», και, εν συνεχεία την ακύρωση της απόφασης C(2017) 8219 τελικό της Επιτροπής, της 1ης Δεκεμβρίου 2017, περί άρνησης παροχής πρόσβασης στον εν λόγω Χάρτη πορείας.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Καταργεί τη δίκη κατά το μέρος που αφορά τη νομιμότητα της σιωπηρής απόφασης της Ευρωπαϊκής Επιτροπής με την οποία απορρίφθηκε η επιβεβαιωτική αίτηση πρόσβασης της ViaSat, Inc. της 31ης Μαΐου 2017 στον «Χάρτη πορείας για τα μέτρα σχετικά με τη συμμόρφωση επιλεγμένων και αδειοδοτηθέντων φορέων κινητών δορυφορικών υπηρεσιών MSS προς τους κοινούς όρους της απόφασης 626/2008/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 2008, για την επιλογή και αδειοδότηση συστημάτων που παρέχουν κινητές δορυφορικές υπηρεσίες (MSS), συμπεριλαμβανόμενων των ενδιάμεσων νέων ενεργειών και των αντίστοιχων προθεσμιών)».
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Η ViaSat φέρει τα τρία τέταρτα των δικαστικών της εξόδων, καθώς και τα τρία τέταρτα των εξόδων της Επιτροπής και της Inmarsat Ventures Ltd.
               
            
                  4)
               
               
                  Η Επιτροπή φέρει το εν τέταρτο το δικαστικών της εξόδων, καθώς και το εν τέταρτο των εξόδων της ViaSat και της Inmarsat Ventures.
               
            
         (1)  EE C 402 της 27.11.2017.